Mika

Ο Μάικλ Χόλμπρουκ Πένιμαν (αγγλικά: Michael Holbrook Penniman Jr., 18 Αυγούστου 1983) είναι Άγγλος τραγουδιστής που γεννήθηκε στον Λίβανο. Έχει προταθεί για Βραβείο Γκράμι και έγινε γνωστός στο ευρύ κοινό στα τέλη του 2006 και στις αρχές του 2007 με το καλλιτεχνικό του όνομα, το Mika (Μίκα). Μερικές πηγές σημειώνουν το βαπτιστικό του όνομα ως Michael Holbrook Penniman.

 Βιογραφία 
Γεννήθηκε στη Βηρυτό στις 18 Αυγούστου του 1983 και είναι το τρίτο από τα πέντε παιδιά Λιβανέζας μητέρας και Αμερικανού πατέρα. Μάλιστα, η μητέρα του έχει ρίζες και από τη Συρία. Όταν ο ίδιος ήταν ενός έτους, η οικογένειά του έφυγε από τον Λίβανο, που επλήγη από τον πόλεμο και εγκαταστάθηκε στο Παρίσι. Επηρεασμένος από κάποιο τραγούδι των ABBA, έγραψε το πρώτο του τραγούδι με τίτλο "Angry". Η οικογένειά του εγκαταστάθηκε στο Λονδίνο όταν ο ίδιος ήταν 9 ετών. Εκεί παρακολούθησε το Γαλλικό Λύκειο Ντε Γκολ, όπου τον πείραζαν τα άλλα παιδιά συστηματικά και είχε προβλήματα δυσλεξίας. Σε ηλικία 11 ετών υπέστη νευρικό κλονισμό και για οκτώ μήνες έκανε σχολείο στο σπίτι, με τη μητέρα του. Στη συνέχεια πήγε στο σχολείο του Αγίου Φιλίππου στο Κένσινγκτον και έπειτα σε σχολείο στο Ουεστμίνστερ και στο Βασιλικό Κολέγιο της Μουσικής.. Το 2012 μίλησε για την προσωπική του ζωή, δηλώνοντας πως είναι ομοφυλόφιλος'I'm gay!' Pop star Mika finally confirms his sexuality and reveals new songs are about men.

 Μουσική καριέρα 
Έκανε μαθήματα από την Alla Ardakov (Ablaberdyeva) στην όπερα. Μετέβαλε ελαφρώς το όνομά του από Mica, αλλάζοντας το "c" σε "k," επειδή φοβόταν ότι οι περισσότεροι συχνά θα έκαναν λάθος στην προφορά του.

Τον Ιανουάριο του 2007, βρέθηκε στην πρώτη θέση στην ψηφοφορία του BBC News, Sound of 2007.
Το πρώτο του σινγκλ ήταν το "Relax, Take It Easy" (2006). Αυτό σύντομα άρχισε να παίζεται από τους ραδιοφωνικούς σταθμούς στη Βρετανία και η Universal Music κυκλοφόρησε το single "Grace Kelly" το 2007, το οποίο έγινε νούμερο 1 στη Βρετανία, στις 21 Ιανουαρίου 2007. Το πρώτο του album Life in Cartoon Motion κυκλοφόρησε στις 5 Φεβρουαρίου του 2007 και επέφερε συγκρίσεις με τον Φρέντι Μέρκιουρι, Scissor Sisters, Έλτον Τζον, Ρόμπι Γουίλιαμς και Ντέιβιντ Μπάουι.
Μόλις γύρισε το βίντεο-κλιπ του νέου του τραγουδιού ( Popular Song ) με συμμετοχή της Αριάνα Γκράντε.

 Δισκογραφία 
 Albums 
Life in Cartoon Motion
 Κυκλοφόρησε: 5 Φεβρουαρίου 2007
 Θέσεις: #1 European Top 100, #1 UK, #1 Γαλλία, #1 Ολλανδία, #1 Νορβηγία, #2 Βέλγιο, #2 Ελβετία, #2 Ιρλανδία, #2 Καναδάς, #29 ΗΠΑ,#5 Αυστραλία, #2 UWC, #11 Ισπανία
 Πωλήσεις στο Ηνωμένο Βασίλειο: 789.117 (30 εβδομάδες) 3 × πλατινένιοwww.bpi.co.uk
 Πωλήσεις στη Γαλλία: 677.081 (31 εβδομάδες) αδαμάντινο
 Πωλήσεις στις ΗΠΑ: 200.030 (31 εβδομάδες)
 Πωλήσεις στην Αυστραλία: 70.000 (29 εβδομάδες) 1x πλατινένιο
 Παγκόσμιες πωλήσεις: 4.275.275 (30 εβδομάδες)
 Επιβεβαίωση από BPI : 3x πλατινένιο
 Singles: "Relax, Take It Easy", "Grace Kelly", "Lollipop", "Love Today", "Big Girl (You Are Beautiful)", "Happy Ending".

 Singles 
 Χρονιά Τίτλος Album Θέσεις στους μουσικούς καταλόγους επιτυχιών Βαθμοί UWC EU UK FR ΗΠΑ IR BE NO CH DE IT NL CA AU 2006 "Relax, Take It Easy"Life in Cartoon Motion 14 2 78 1 - - 1 2 2 4 2 1 15 - 2.0m2007 "Grace Kelly" 4 2 1 82 57 1 2 1 2 4  1 4 3 24,6m "Love Today" - 18 6 5 92 13 4 - 46 - 5 - 3 3 - "Big Girl (You Are Beautiful)" - 20 9 - - 9 - 18 39 19 - 4 - - - "Happy Ending" - 54 7 - - 29 - - - - - - - 7 - "Lollipop" / "Relax, Take It Easy" (επανακυκλοφορία) - - 59 - - - - 19 58 - - - - - -

 DVDs 
 2007: Live In Cartoon Motion

 Επιλεγμένα βραβεία 
 2007 World Music Awards
 νέος καλλιτέχνης με τις περισσότερες πωλήσεις -- Νικητής
 καλλιτέχνης ποπ και ροκ με τις περισσότερες πωλήσεις -- Νικητής
 Βρετανός καλλιτέχνης με τις περισσότερες πωλήσεις -- Νικητής

 MTV Europe Music Awards 2007
 καλύτερος καλλιτέχνης (σόλο)-- υποψήφιος
 πιο "εθιστικό" τραγούδι - "Grace Kelly" -- υποψήφιος

 2007 Vodafone Live Awards
 καλύτερος καλλιτέχνης-- Νικητής

 2008 Βραβεία Γκράμι
 Καλύτερη ηχογράφηση χορευτικής μουσικής - "Love Today" -- Υποψηφιότητα

 Παραπομπές 

 Εξωτερικοί σύνδεσμοι 

 Επίσημος ιστότοπος
 Βιντεοκλίπ του καλλιτέχνη

Κατηγορία:Άγγλοι τραγουδιστές
Κατηγορία:Λιβανέζοι τραγουδιστές
Κατηγορία:Νικητές World Music Awards
Κατηγορία:Βραβευμένοι με Brit
Κατηγορία:ΛΟΑΤ πρόσωπα από το Ηνωμένο Βασίλειο